منموھن سنگھ

منموهن سنگهه (26 سيپٽمبر 1932 - 26 ڊسمبر 2024) هڪ هندستاني سياستدان ۽ اڳوڻو وزيراعظم هو. پنجاب يونيورسٽي کان پوءِ هن برطانيا جي مشهور آڪسفورڊ ۽ ڪيمبرج يونيورسٽين مان اقتصاديات جو اڀياس ڪيو. هو رزرو بئنڪ آف انڊيا جو گورنر ٿي چڪو آهي. هن IMF ۽ ADB لاءِ به ڪم ڪيو. 1991ع ۾ آسام مان راجيه سڀا جو ميمبر ٿيو ۽ نرسيما رائو حڪومت ۾ ناڻي وارو وزير ٿيو. 1999ع ۾ منموهن سنگهه لوڪ سڀا جي اليڪشن وڙهيو پر هارائي ويو. 2004 ۾، جڏهن ڪانگريس پارٽي اتحاد کي حڪومت ٺاهڻ جو موقعو مليو، پارٽي جي اڳواڻ سونيا گانڌي وزير اعظم جو عهدو قبول ڪرڻ کان انڪار ڪيو. سندس راءِ سان من موهن سنگهه وزيراعظم ٿيو. 2009ع ۾ ٿيل چونڊن ۾ ڪانگريس ۽ ان جي اتحادين ڪاميابي ماڻي. اهڙي طرح من موهن سنگهه ٻيو ڀيرو وزيراعظم چونڊيو ويو. هن کي ملڪ ۾ معاشي بهتري جو روح سمجهيو ويندو آهي. هن جو شمار ڪانگريس جي صدر سونيا گانڌيءَ جي معتقدن ۾ ٿئي ٿو.
اوائلي جيون ۽ سکيا
هندستان جو اڳوڻو وزير اعظم ڊاڪٽر من موهن سنگهه 1932ع ۾ برٽش انڊيا جي جهلم ضلعي جي ڳوٺ گاه ۾ هڪ ڪپڙي جي واپاري گرومک سنگهه ۽ سندس زال امرت ڪور جي گهر پيدا ٿيو. هاڻ هي ڳوٺ چڪوال ضلعي جو هڪ ڀاڱو آهي، جيڪو پاڪستان جي راڄڌاني اسلام آباد کان 100 ڪلوميٽر ڏکڻ اوڀر ۾ آھي.

 حوالا

زمرو:1932ع جون پيدائشون